google/wiki40b huggingface dataset:
गाइबान्धा सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

गाइबान्धा उपजिला बांग्लादेश के उत्तरी सीमान्तों में स्थित, रंगपुर विभाग के गाइबान्धा जिले में स्थित है।
मुंशी नवल किशोर

मुंशी नवल किशोर अंग्रेजी शासन के समय के भारत के उद्यमी, पत्रकार एवं साहित्यकार थे। इनकी जिन्दगी का सफर कामयाबियों की दास्तान हैं। शिक्षा, साहित्य से लेकर उद्योग के क्षेत्र में उन्होंने सफलता पायी और जो बात सबसे उल्लेखनीय थी वह यह कि उन्होंने हमेशा मानव मूल्यों का सम्मान किया।

जीवनी

मुंशी नवल किशोर का जन्म अलीगढ़ जिले के विस्तोई ग्राम एक कुलीन ब्राह्मण परिवार में सन् १८३६ को हुआ था। शुरू से ही समाचारपत्रों और व्यापार में रूचि थी। कुछ समय तक 'कोहिनूर' में काम करने के बाद 1858 में 22 साल की उम्र में लखनऊ आ गए। यहाँ आते ही उन्होंने नवल किशोर प्रेस स्थापित किया। देखते ही देखते इस प्रेस की ख्याति इतनी बढ़ी कि इसे पेरिस के एलपाइन प्रेस के बाद दूसरा दर्जा दिया जाने लगा। सभी मजहब की पुस्तकों और एक से बढ़ कर एक साहित्यकारों की कृतियों को इस प्रेस ने छापा। कुल प्रकाशन का 65 प्रतिशत उर्दू, अरबी और फारसी तथा शेष संस्कृत, हिन्दी, बंगाली, गुरूमुखी, मराठी, पशतो और अंग्रेजी में है। पूरी दुनिया के बड़े-बड़े पुस्तकालयों में उनके यहां की किताबें मिल जाती है। जापान में मुंशी नवल किशोर के नाम का पुस्तकालय है तो जर्मनी के हाइडिलबर्ग और अमेरिका के हावर्ड विशविद्यालय में उनकी प्रकाशित सामग्री के विशेष कक्ष हैं।
उद्योग के क्षेत्र में भी उनका अपना योगदान है। 1871 में उन्होंने लखनऊ में अपर इण्डिया कूपन पेपर मिल की स्थापना की थी जो उत्तर भारत में कागज बनाने का पहला कारखाना था। शाह ईरान ने 1888 में कलकत्ता में पत्रकारों से कहा ‘हिन्दुस्तान आने के मेरे दो मकसद हैं एक वायसराय से मिलना और दूसरा मुंशी नवल किशोर से’। कुछ ऐसे ही खयालात लुधियाना दरबार में अफगानिस्तान के शाह अब्दुल रहमान ने 1885 में जाहिर किए थे।
बहुआयामी व्यक्तित्व और बहुआयामी सफलताओं को अपने में समेटे मुंशी नवल किशोर को काल के क्रूर हाथों ने 19 फ़रवरी 1895 को सदा के लिए समेट लिया।
चिल्मिआ

नाम

इसको नेपाली भाषा में चिल्मिआ, चिल्मे, स्क्रीमन तथा सेलमुंग कहा जाता है और सिक्किम में इसे समे, सेमो और सूमोंग फो के नामों से जाना जाता है। हिन्दी भाषी प्रदेशों में इसकी उपलब्धता न होने के कारण इसका कोई हिन्दी नाम नहीं है। इसका अंग्रेज़ी नाम सम्भवत: इसलिए पड़ा है क्योंकि इसकी आँखों के चारों ओर सुर्ख लाल रंग की चौड़ी पट्टी होती है।

आहार

वसन्त ऋतु में यह चीड़ और जुनिपर (मोरपंख के सम्बन्धी पेड़) के कोपल खाता है और शरद ऋतु में यह इन्ही पेड़ों की कोपलें और फल खाता है। अन्य पक्षी वैज्ञानिकों के मुताबिक इसके आहार में कीड़े-मकोड़े, बीज, छोटे फल इत्यादि सम्मिलित् हैं।

आकार

यह पक्षी मध्य आकार के जंगली मुर्ग जितना होता है और १९ से २२ से. मी. तक होता है। इसकी पूँछ १६ से १८ से. मी. तक होती है। वज़न में यह ५०० से ६५० ग्राम तक का हो सकता है।

संस्कृति

यह पक्षी सिक्किम राज्य का राज पक्षी है।
नेवी नगर

परिदृश्य

नेवी नगर मुम्बई नगर के दक्षिणी छोर पर स्थित है जो कुलाबा कॉसवे से जुड़ा हुआ है। इस क्षेत्र में प्रवेश वर्जित है। इसके मध्य में टाटा मूलभूत अनुसंधान संस्थान है जहाँ पर मूलभूत विज्ञान पर शोध कार्य किया जाता है।
ब्रितानी साम्राज्य के समय नेवी नगर क्षेत्र को डक्सबरी के रूप से जाना जाता था और यहाँ पर एक हवाई पट्टी थी। इसे एक असुरक्षित स्थान के रूप में भी जाना जाता था। अफ़ग़ान चर्च यहाँ का सबसे पुराना निर्माण कार्य है। यह एशिया का सबसे बड़ा नेवी क्षेत्र है।
रिश्तों की डोर

कहानी

यह कहानी अभयंकर परिवार के सबसे बड़े भाई सुहास कि है, जो अपने माता-पिता के मृत्यु के पश्चात परिवार को एक साथ करने के लिए बहुत कोशिश करता रहता है। वह अपने माता-पिता से वादा किए रहता है कि वह अपने तीन बहनों का खयाल रखेगा। उसकी एक बहन तेजस्विनी चिकित्सा की पढ़ाई कर रही होती है। लेकिन उसके मन में राहुल रायचंद के प्रति प्यार रहता है। लेकिन दोनों ही एक दूसरे से बिलकुल अलग होते हैं। तेजस्विनी के पास केवल दो ही मार्ग होते हैं। जिसमें से केवल एक पर ही वह चल सकती है। उसे अपनी पढ़ाई पूरी करनी होती है या अपने प्यार को चुनना होता है। जिसमें उसकी ज़िंदगी फंस जाती है।
गोवर्धन मठ

पृष्ठभूमि

वैदिक सनातन धर्म को पुनर्जीवित करने वाले आदि शंकराचार्य (८वीं शताब्दी ईस्वी) के द्वारा स्थापित चार प्रमुख संस्थानों में एक है गोवर्धन मठ। शंकर के चार प्रमुख शिष्यों पद्म-पाद, हस्ता-मलक, वर्तिका-कर और त्रोटकाचार्य को भारत के उत्तर, दक्षिण, पूर्व और पश्चिम के इन चार प्रमुख शिक्षण संस्थानों का दायित्व सौंपा गया था।  इन मठों के संस्थापक आदि शंकर के सम्मान में बाद के मठाधीशों में से प्रत्येक को शंकराचार्य के तौर पर ही जाना जाता जाता है। इस तरह ये अद्वैत वेदान्त के रक्षक माने जाने वाले दशनामी सन्यासियों के प्रमुख भी माने जाते हैं। ज्ञान की ये प्रमुख चार गद्दियाँ पुरी (ओडिशा), श्रृंगेरी (कर्नाटक), द्वारका (गुजरात) और ज्योतिर्मठ (या जोशीमठ) में स्थित हैं।

इतिहास

मठ के पहले प्रमुख पद्मपादाचार्य बने। इस मठ के पुरी में स्थित जगन्नाथ मंदिर से भी एतिहासिक रिश्ते हैं। इसे गोवार्धन मठ कहते हैं। इसके अंतर्गत शंकरानंद मठ नामक उप-स्थान भी आता है।
उस समय द्वारका मठ के प्रमुख स्वामी भारती कृष्ण तीर्थ ने १९२५ में गोवर्धन मठ की गद्दी संभाली। जब वह अमेरिका में आत्म बोध साहचर्य के दौरे पर थे, तब शंकर पुरुषोत्तम तीर्थ  ने उनकी ओर से आश्रम की देख रेख की। स्वामी भारती द्वारा १९६० में महासमाधी प्राप्त करने पर योगेश्वरानंद तीर्थ उनके उत्तराधिकारी बने। उन्हीने १९६१ में महासमधी प्राप्त की। कुछ समय की अनिश्चितता के बाद १९६४ में स्वामी निरंजन देव तीर्थ, जिन्हें स्वयं स्वामी भारती के इच्छापत्र में नामित किया गया था, को द्वारका के सच्चिदानंद तीर्थ द्वारा मठाधीश बनाया गया।
निरंजन देव तीर्थ हिन्दुओं को लेकर अपने राजनीतिक दर्शन के लिए जाने गए।  १९९२ में निश्चलानंद सरस्वती को अपना उत्तराधिकारी घोषित कर वह गद्दी से उतर गए।
दरभंगा के महाराज के राजपंडित के बेटे निश्चलानंद सरस्वती का जन्म १९४३ में दरभंगा में हुआ था। उन्होंने तिब्बिया महाविद्यालय के विद्यार्थी रहते हुए संन्यास लेने का निर्णय लिया और काशी, वृन्दावन, नैमिषारन्य, श्रृंगेरी इत्यादि स्थानों पर शास्त्रों का अध्ययन किया। १९७४ में उन्होंने स्वामी करपात्री से दीक्षा ग्रहण की और निश्चलानंद नाम ग्रहण किया।
११ फेब २०१८ को स्वामी निश्चलानंद सरस्वती के पट्टाभिषेक की २५वीं वर्षगाँठ पुरी में मुख्यमंत्री नवीन पटनायक, पूर्व नेपालधीश ज्ञानेंद्र वीर विक्रम शाह देव और पुरी के गजपति महाराज दिव्यसिंह देव की उपस्तिथी में मनाई गयी।.
स्वामी अधोक्ष्यानंद नामक एक इंसान ने समय-समय पर पुरी के शंकराचार्य होने का दावा किया है। उन्हें भारतीय मुसलमानों के अमेरिकी महासंघ और शंकरसिंह वाघेला द्वारा २००२ में आमंत्रित किये जाने से जाना जाता है।

समुद्र आरती

समुद्र आरती वर्तमान शंकराचार्य द्वारा ९ वर्ष पूर्व शुरू किया गया दैनिक अनुष्ठान है। इस दैनिक प्रथा में मठ के शिष्यों द्वारा पुरी स्थित स्वर्गद्वार में समुद्र की प्रार्थना और अग्नि उपासना की जाती है। हर वर्ष की पौष पूर्णिमा को शंकराचार्य स्वयं समुद्र की प्रार्थना करते हैं।
== और जानें == पंडित मुकेश शुक्ला जी टूंडला जिला फिरोजाबाद उत्तर प्रदेश
2017 दक्षिण एशिया बाढ़

2017 में अत्यधिक मानसून की बारिश के कारण दक्षिण एशियाई देशों भारत, नेपाल, बांग्लादेश और पाकिस्तान में 4.1 करोड़ लोग विस्थापित हुए। कई हेक्टेयर कृषि भूमि बर्बाद हो गई। अकेले भारत में 600 लोगों की और कुल 1,200 लोगों की मौत हो गई।

परिचय

मानसूनी वर्षा दक्षिण एशिया में हर वर्ष जून से सितम्बर के बीच आती है। यह इलाके के कई किसानों के लिये सिंचाई का मुख्य स्रोत है और इन देशों में अच्छी वर्षा बहुत महत्वपूर्ण है। लेकिन 2017 का मानसून अनियमित रहा और कई जगह भारी वर्षा के कारण नदियाँ उफान पर आ गई। इन इलाकों में अभी तक 1,200 लोगों की मौत हो चुकी है और कई हेक्टेयर कृषि भूमि बर्बाद हो चुकी है। यूनिसेफ के अनुसार 4.1 करोड़ लोग अपने क्षेत्र से विस्थापित हो गए जिसमें से अकेले 3.21 करोड़ भारत से है।

बांग्लादेश

1 सितम्बर को आईएफ़आरसी और आरसीएस ने इसे चार सदियों का सबसे खतरनाक बाढ़ कहा है। जिसने बांग्लादेश के एक तिहाई भाग को अपने चपेट में ले लिया है। इस बाढ़ से उत्तरी, उत्तर-पूर्वी इलाका सबसे अधिक प्रभावित हुआ है। चक्रवात जिस समय सबसे ज्यादा ताकतवर था, उस दौरान कई सप्ताह में लगातार गिरने वाला पानी कुछ ही घंटों में गिर गया। इसके बाद आगे भी बारिश के जारी रहने और बाढ़ आने की संभावना है। इन प्रभावित जगहों में देश की राजधानी, ढाका भी शामिल है। यूनिसेफ के अनुसार इसके कारण लगभग साठ लाख लोग प्रभावित हुए हैं। इसके 85 लाख तक बढ़ने की संभावना है। इसके कारण लगभग सात लाख घर तबाह हो गए। 
इस बाढ़ के कारण लगभग 140 लोगों की मौत हो गई और पचास हजार लोगों को अपने जगहों से हटाया गया है।

नेपाल

नेपाल में 24 अगस्त तक बाढ़ से 143 लोगों की मौत हो गई। इसके कारण 17 लाख लोग प्रभावित हुए और 4 लाख, 61 हजार लोगों को मजबूरी में अपने घर से दूर जाना पड़ा। इस बाढ़ से लगभग 34 हजार घर बह गए और एक हजार घर तबाह हो गए।

पाकिस्तान

31 अगस्त को पाकिस्तान के कराची शहर में मानसूनी बारिश के कारण 130 मिलीमीटर तक वर्षा हुई थी, इस कारण शहर में बाढ़ आ गया। इस बाढ़ ने 23 लोगों की जान ले ली, जिसमें सात बच्चे थे। इन लोगों के मरने का सबसे बड़ा कारण बिजली लगना था, बाकियों की मौत इमारत के टुकड़े गिरने से या पानी में डूबने से हुई। सिन्ध के कश्मोरे और जम्शोरों जिले में दो और लोगों की मौत हुई।
बाढ़ आने से लगभग सप्ताह भर पहले 21 और 22 अगस्त को कराची में लगभग 41 मिलीमीटर की बारिश हुई थी। बचाव कार्य में लगे लोगों के अनुसार वहाँ बारिश से जुड़ी घटनाओं की वजह से 19 लोगों की मौत हो गई, जिसमें मौत के कारणों में बिजली लगना, पेड़ का उखड़ना, बोर्ड गिरना आदि शामिल है।
माघ कृष्ण तृतीया

यह विक्रम संवत के ग्यारहवें मास माघ की तीसरी और इसके पहले पक्ष कृष्ण पक्ष की तीसरी तिथि है।
योग उपनिषद

योग उपनिषद, योग से सम्बन्धित लघु उपनिषद हैं। इनकी संख्या २० है।
निज़ामाबाद जिला

इतिहास

प्राचीन काल में इन्‍द्रपुरी और इन्‍दूर के नाम से विख्‍यात आंध्रप्रदेश का निजामाबाद जिला अपनी समृद्ध संस्‍कृति के साथ-साथ ऐतिहासिक स्‍मारकों और प्राकृतिक सुंदरता के लिए जाना जाता है। इसका नाम हैदराबाद के निज़ाम के नाम पर रखा गया है।

सीमांकन

इस जिले की सीमाएं करीमनगर, मेदक और नान्देड़ जिलों से मिलती हैं और पूर्व में आदिलाबाद से मिलती हैं। यह जिला चालुक्‍य, तुगलक, गोलकुंडा और निज़ाम शासकों के अधीन रह चुका है। इन सभी शासकों की अनेक निशानियां इस नगर में देखी जा सकती है। प्राकृतिक संसाधनों से भरपूर यह स्‍थान औद्योगिक विकास से पथ पर तेजी से अग्रसर हो रहा है। निजामाबाद से गोदावरी नदी आंध्रप्रदेश में प्रवेश कर इस राज्‍य को समृद्ध करने में अहम भूमिका अदा करती है।
२९२२ ईसा पूर्व

२९२२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९२२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
विहार झील

विहार झील मुंबई मे स्थित एक मीठे पानी की झील है।
नारायणप्रसाद 'बेताब'

नारायणप्रसाद 'बेताब' (संवत् १९२९ - १५ सितंबर १९४५ ई.) हिन्दी के प्रसिद्ध नाटककार एवं साहित्यकार थे।

परिचय

आदरणीय पं नारायण प्रसाद बेताब जी की लेखनी में मां सरस्वती साक्षात वास करती प्रतीत होती हैं, 
बुलंदशहर के एक कस्बे औरंगाबाद के समीप संवत् १९२९ में ब्रह्मभट्ट ब्राह्मण परिवार में उनका जन्म हुआ। बाल्यकाल से ही उन्हें तुकबंदी का शौक था। औरंगाबाद के पंडित श्लेषचंद वैद्य से उन्होंने पिंगल शास्त्र का ज्ञान प्राप्त किया और ये 'भूलना' लिखकर दंगलों में सुनाने लगे।
वैद्य जी के अतिरिक्त बेताब ने जनाब हकीम मो. खाँ साहब तालिब को उस्ताद मानकर उनसे भी उर्दू की शिक्षा प्राप्त की। साथ ही उन्होंने निजामी तथा कैफ साहब से पद-विन्यास-पद्धति तथा उर्दू न्यायशास्त्र सीखा।
छंद:शास्त्र की पुस्तक 'पिंगलखार' तथा आलोचना की दिशा में उन्होंने 'पद्य परीक्षा' नामक पुस्तक की रचना की। नये कवियों के पथप्रदर्शन के लिए बेताब ने 'प्रासपुंज' नामक पुस्तक लिखी। 'मिश्र बंधु प्रलाप' नामक पुस्तक में हिंदी नवरत्न में मिश्रबंधुओं द्वारा ब्रह्म भट्ट जाति पर लगाए गए लांछनों का युक्तियुक्त खंडन किया। यह पुस्तक अखिल भारतीय ब्राह्मण समाज की ओर से प्रकाशित हुई है।
१९०३ ई. में बेताब पारसी थियेट्रिकल कंपनी में कार्य करने के लिए बंबई चले गए। बंबई में एल्फ्रडे कंपनी ने इनके महाभारत, रामायण तथा जहरी साँप, गणेशजन्म, सीता वनवास नामक नाटकों को खेला। नाटकों के अतिरिक्त बेताब ने चलचित्रों में भी योग दिया है। 
बेताब प्रिंटिंग प्रेस का अनावरण 
१९१२ के आसपास पंडित जी ने बेताब प्रिंटिंग प्रेस खोली और विभिन्न पुस्तकों की रचना और प्रकाशन किया, यह प्रेस उनकी मृत्यु के पश्चात भानू प्रिंटिंग प्रेस के नाम से संचालित होती रही, जिसे उनके पुत्र भानू जी ने संचालित किया, भानू जी के मुम्बई प्रस्थान के बाद भानू जी के साले श्री राजकुमार जी और उनके भाई द्वारा इसे चलाया गया, 
२०१० के दशक में दुर्भाग्यवश यह प्रेस किसी अन्य को बेच दी गई, 
१९३१ ई. में रणजीत फिल्म कंपनी के चित्र 'देवी देवयानी' के आपने संवाद तथा गीत लिखे। भारतीय फिल्म जगत् के सफल कलाकार पृथ्वीराज कपूर जोकि बेताब जी को अपना गुरु मानते थे, को पृथ्वी थियेटर्स के निर्माण में महत्वपूर्ण सहयोग दिया। मार्च, १९४४ में आपने पृथ्वी थियेटर के लिए 'शकुंतला' नामक नाटक लिखा। नाटकों की भाषा के संबंध में बेताब हिंदुस्तानी के पक्षपाती थे। इनकी हिंदुस्तानी एकदम उर्दू की ओर झुकी हुई नहीं होती थी परंतु उसमें यथास्थान संस्कृत हिंदी के भी काफी शब्द रहते थे। बेताब की भाषा मुहावरेदार तथा टकसाली थी। उन्होंने २४ नाटकों, ३७ फिल्मी कथाओं तथा ३८ अन्य पुस्तकों की रचना की है। १५ सितंबर १९४५ ई. को उनकी मृत्यु हुई।

ब्रह्मभटट शोध संस्थान कुचेसर (फोर्ट) बुलन्दशहर उत्तर प्रदेश

ब्रह्मभटट शोध संस्थान बुलन्द शहर द्वारा सन 2018 ई से पंडित नारायण प्रसाद बेताब जी पर शौध किया जा रहा है, इस संदर्भ में पंडित जी द्वारा रचित अनेकानेक पुस्तकों का संरक्षण और खोज का कार्य किया जा रहा है,
इच्छुक व्यक्ति जिनके पास पंडित नारायण प्रसाद बेताब जी का कोई साहित्य या संस्मरण हो तो वह ईमेल करें 
Code108india@hotmail.com
दोस्त (1989 फ़िल्म)

संक्षेप

पिता शेर सिंह (अमज़द ख़ान) व पुत्र नागेंद्र (किरण कुमार) जंगल में अवैध शिकारी व पेड़ों को काट उन्हें अवैध रूप से बाहर भेजते हैं। वन्य अधिकारी एंथनी (दिलीप ताहिल) की ह्त्या के बाद वन्य विभाग राजा (मिथुन चक्रवर्ती) को उसकी जगह नियुक्त करते हैं। जंगली कबीले के लोगों के साथ एक हाथी (राम नामक), बंदर (बंसी) एवं तोता (मिट्ठू) राजा के साथी है। एक सन्दर्भ में राम को मगरमच्छ के शिकंजे से राजा बचाता है। इधर शेर सिंह अपने नालायक बेटे नागेंद्र का विवाह धनिक ब्रिजमोहन (सुजीत कुमार) की बेटी पूजा (अमला) से कराना चाहता है। उसकी पत्नी भारती (शुभा खोटे) भतीजा बुद्धिराम अव्वलचन्द दिमागवाला (कादर ख़ान) से पूजा का विवाह कराने में दिलचस्पी रखती है क्योंकि पूजा व बुद्धिराम के पिता मित्र थे। एक दिन पूजा के शिकार करते समय, नागेंद्र के कामुक इरादों से राजा के बचाने पर, उससे विवाह करना चाहती है। अपने पिता की इच्छा के विरुद्ध पूजा राजा से विवाह करती है, जिसमे जंगली कबीले कर नायक मंगोला (शरत सक्सेना) उसके पिता का रस्म निभाता है। राजा एक दिन शेर सिंह व नागेंद्र को जंगल से तस्करी करते रंगेहाथों पकड़ता है। न्यायालय उन्हें छः वर्ष की कठोर दंड सुनाती है। दंड पूरा कर लौटने पर वे, राजा व पूजा के पुत्र रवि (मास्टर अन्तरिक्ष) को देख, उन्हें बहुत तंग करते हैं। नागेंद्र की नीचता इस हद तक पहुँचती है कि एक दिन वह राम को उन्मत्त कर छोड़ता है। इसी उन्मत्तता में वह आसपास की सम्पत्ति नष्ट किये, राजा के परिवार पर हमला कर, रवि को घायल करता है। इसपर क्रोधित पूजा पति से लड़ पड़ती है और पिता ब्रिजमोहन के पास चली जाती है। कुछ दिन बाद राजा का नौकर सुखिया (असरानी) राम का सन्देश लिए ब्रिजमोहन के घर जाता है। रवि के लिए राम का सन्देश, पूजा व राजा के उलझनों का सुलझना, शेर सिंह व नागेंद्र की दशा और इनमे बुद्धिराम का पात्र को शेष कथा में दर्शाया गया है।
हिन्दी कम्प्यूटिंग का इतिहास

सबसे पहले हिन्दी टाइप शायद वर्डस्‍टार (वर्जन III प्लस) जैसे एक शब्द संसाधक ‘अक्षर’ में आया। फिर विंडोज़ आया और पेजमेकर व वेंचुरा का समय आया। इस सारी यात्रा में कम्प्‍यूटर केवल प्रिटिंग की दुनिया की सहायता भर कर रहा था। यूनिकोड के आगमन एवं प्रसार के पश्चात हिन्दी कम्प्यूटिंग प्रिंटिंग तक सीमित न रहकर संगणन के विभिन्न पहलुओं तक पहुँच गयी। अब भाषायी संगणन के सभी क्षेत्रों में हिन्दी अपनी पहुँच बना रही है। हिन्दी कम्प्यूटिंग को वर्तमान स्थिति तक पहुँचाने में सरकार, अनेक संस्थाओं, समूहों एवं प्रोग्रामरों-डैवलपरों का योगदान रहा।
ऑस्ट्रेलिया बनाम इंग्लैंड बनाम न्यूज़ीलैंड

ऑस्ट्रेलिया, इंग्लैंड और न्यूजीलैंड क्रिकेट टीम के बीच खेलने वाले प्रतियोगिताओं की सूची है।
अपना देश

संक्षेप

आकाश (राजेश खन्ना) ईमानदार और शिक्षित युवक है, जिसे बॉम्बे म्युनिसिपल कॉर्पोरेशन ने क्लर्क के रूप में नियुक्त किया है। वह अपने समान ईमानदार भाई, अपनी भाभी, एक भतीजी, शारदा और एक भतीजे के साथ रहता है। आकाश की ईमानदारी के कारण, वह अपने भ्रष्ट वरिष्ठ अधिकारियों के लिए एक बोझ बन जाता है। 
एक दिन, वे उसके काम में गलती पाते हैं और उसे निकाल देते हैं। जब आकाश कानूनी रूप से अपनी नौकरी पाने का प्रयास करता है, तो वह पाता है कि हर जगह भ्रष्टाचार है। प्रतिशोध में, यहाँ तक कि उसके भाई को भी एक अपराध में फंसाया जाता है और उसे गिरफ्तार कर लिया जाता है। अब, आकाश को अपने भाई को निर्दोष साबित करने का एक तरीका चाहिए। साथ ही साथ उसे गुनहगारों को बेनकाब करना है।
जयपुर पांव

जयपुर पांव रबर से बना कृत्रिम पैर है जो ऐसे व्यक्तियों के लिये उपयुक्त है जिनका पैर कहीं घुटने के नीचे से क्षतिग्रस्त या कटा हुआ हो। डॉ प्रमोद करण सेठी के मार्गदर्शन में श्री रामचन्दर शर्मा द्वारा सन् १९६९ में इसका विकास किया गया था।
मंचूरिया

मंचूरिया (Manchu: Manju, सरलीकृत चीनी: 满洲; पारंपरिक चीनी: 滿洲; Mongolian: Манж) पूर्वी एशिया का एक विशाल क्षेत्र है जिसका विस्तार चीन, कोरिया तथा रूस के इलाकों में है।

मंचूरिया स्थिति : 46 20' उ0 अ0 तथा 127 0' पू0 दे0। साम्यवादी चीन का यह उत्तरी-पूर्वी प्रशायकीय क्षेत्र है जिसका क्षेत्रफल 3,42,454 वर्ग मील तथा जनसंख्या 4,13,67,846 (1950) हें ।
मंचूरिया के उत्तर एवं पूर्व में साइबेरिया और कोरिया, दक्षिण में पीला सागर और चीन, साइबेरिया और मंगोलिया हैं जिसने मंचू राजवंश स्थापितश् किया, के नाम पर इस भाग का नाम मंचूरिया पड़ा है लेकिन आज का मंचूरिया चीनियों के शासन में है और अधिकांश मंचू लोगों ने चीनी नाम, रीति रिवाज एवं चीनी भाषा को अपना लिया है।
मंचूरिया के प्रादेशिक विभागों में कई बार परिवर्तन हुआ है लेकिन 1956 ई0 के अंतिम बँटवारे के अनुसार इसमें तीन प्रांत कीरिन, हेलुंगजिआंग और लियाओनिंग हैं। इसका पश्चिमी भाग अंतस्थ मंगोलिया स्वायत्त क्षेत्र है। इसके उत्तर में शिंगान (Khingan) पर्वत श्रेणियाँ तथा दक्षिण में चागपाई श्रेणी पड़ती है। आमर,श् आरगुन, शुंगारी और ऊसूरी मुख्य नदियाँ हैं। यालू और मुमेन नदियाँ मंचूरिया को कोरिया से अलग करती हैं। अधिकांश भाग की जलवायु स्वास्थ्यवर्द्धक है। अधिक ऊँचे तथा उत्तरी क्षेत्रों में जाड़े में बहुत ही अधिक ठंडक पड़ती है। यहाँ साल में छह मास बर्फ जमी रहती है। गरमी का ताप 320 सें0 रहता है। वर्षा 20 ईचं से 24 ईचं तक होती है।
उत्तर-पूर्वी भाग की भूमि, विशेषत: लियाओ और शुंगारी नदियों के बीच के मैदान, बहुत उपजाऊ हैं। इस समतल एवं विस्तृत मैदान को विशाल मंचूरियाई मैदान कहते हैं। कृषि का प्रमुख और उपजाऊ क्षेत्र होने के कारण इस मैदान को चीन का रोटी क्षेत्र (bread basket) कहा जाता है। लगभग आधे कृषि भूभाग में सोयाबीन की खेती होती है। गेहूँ, केओलिन, ज्वार, बाजरा, धान, मटर, कपास, चुकंदर, सन और पटसन अन्य महत्वपूर्ण फसलें हैं। सोयाबीन का रूपांतरण मंचूरिया का सर्वप्रमुख उद्योग है। कीरिन, हार्बिन, चांगचुन और मूकडेन उद्योगों के मुख्य केंद्र हैं।श् वनसंपदा की भी प्रचुरता है। अखरोट, ओक, चीड़ और फर के वृक्षों से लकड़ी के अतिरिक्त कागज, काष्ठस्टार्च और दियासलाई का निर्माण होता है। पीतसागरीय तटों पर मछली मारना एक महत्वपूर्ण उद्योग है। यहाँ चीन की 80 प्रतिशत लौह धातुश् निकाली जाती है। कुछ कोयले की खानें भी हैं। पर्याप्त मात्रा में ऐलुमिनियम, मैग्नीशियम, टंगस्टन, टिन, सोना, चाँदी, जिंक, ताँबा, एस्बेस्टाँस, मौलीब्डेनम, चूना पत्थर एवं संगमरमर आदि मिलते हैं। ऊनी, सूती एवं रेशमी वस्त्र उद्योग, लौह इस्पात उद्योग तथा यंत्र निर्माण उद्योग काफी विकसित हैं।
यातायात का प्रबंध बहुत उत्तम है। यहाँ की सभी नदियाँ नाव्य हैं लेकिन भारीश् वस्तुओं के यातायात के लिए केवल शुंगारी नदी हीश् उपयुक्त है। नदियों के जम जाने पर उनका उपयोग सड़कों के रूप में होता है। जलविद्युत्‌ केन्द्र शुंगारी एवं यालू नदियों पर हैं। [राजेंद्रप्रसाद सिंह]
1997 स्टुटगार्ट मास्टर्स

पुरुष युगल

मार्क वुडफोर्ड /  टॉड वुडब्रिज ने  रिक लीच /  जोनाथन स्टार्क को 6–3, 6–3 से हराया।
फॉरेंसिक प्रोफाइलिंग

फॉरेंसिक प्रोफाइलिंग आदेश की जानकारी को विकसित करने में सबूत का पता लगाने के अध्ययन है जो पुलिस अधिकारियों द्वारा इस्तेमाल किया जा सकता है। फॉरेंसिक शब्द का मतलब है जानकारी जो कि सबूत के तौर पर अदालत में इस्तेमाल किया जाता है। फॉरेंसिक प्रोफाइलिंग अलग है अपराधी प्रोफाइलिंग से, अपराधी प्रोफाइलिंग सिर्फ पहचान करता है अपराधी की उसकी मनोवैज्ञानिक प्रोफाइल पर।

प्रोफाइलिंग तकनीक

फॉरेंसिक प्रोफाइलिंग आम तौर पर, डेटा माइनिंग प्रौद्योगिकी का उपयोग कर एक साधन है जिसके द्वारा प्रासंगिक पैटर्न की खोज कर रहे हैं के रूप में आयोजित किया जाता है, और प्रोफाइल डेटा की एक बड़ी मात्रा से उत्पन्न कर रहे हैं।

मौजूद डेटा

डेटा कानून प्रवर्तन एजेंसियों के लिए उपलब्ध दो श्रेणियों में विभाजित किया गया है।
सांकेतिक डेटा नाम से ही पता लगता है की यह किसी व्यक्ति, चीजे और उनके साथ जुड़ा हुआ है। यह वह भी डाटा हो सकता है जो मोबाइल फ़ोन से मिला हो या किसी जासूसी मे मिला हो उसकी जाँच की जाती है।
अपराध डेटा डेटा जो अपराधिक प्स्थान से प्राप्त हुआ हो या सबूत जैसे की आपराधिक गतिविधियों: शारीरिक निशान, अन्य जानकारी घटनास्थल पर एकत्र , गवाह या शिकार या कुछ इलेक्ट्रॉनिक निशान से।
स्टर्लिंग संख्याएँ

स्टर्लिंग संख्याएँ (Stirling numbers) गणितीय विश्लेषण की कई शाखाओं में काम आती हैं। इनके प्रस्तुतकर्ता जेम्स स्टर्लिंग के नाम पर इनका नाम पड़ा। ये प्रथम और द्वितीय, दो प्रकार की होती हैं।
(1 + x) (1 + 2 x)। .... (1 + n x) = 1 + nS1 x + nS2 x² + nS3 x³ +....]
x के आरोही क्रमवाले उपरिलिखित प्रसार के गुणांक, प्रथम प्रकार की n कोटि की स्टर्लिंग संख्याएँ हैं।
द्वितीय प्रकार की स्टर्लिंग संख्याएँ निम्नलिखित प्रकार के x के गुणांकों में हैं :
1 / [ (1 + x) (1 + 2 x)। .... (1 + n x) ] = 1 - nT1 x + nT2 x² - nT3 x³ +....

स्टर्लिंग संख्याओं के गुण

उपर्युक्त परिभाषा से निम्नलिखित प्रमेय प्राप्त होते हैं :
(१) प्रथम n पूर्णाकों में से यदि पुनरावृत्ति बिना p को लिया जाए तो इनके गुणनफलों का योग प्रथम प्रकार की n कोटि की pवीं (pth) स्टर्लिंग संख्या के बराबर होता है।
(२) प्रथम n पूर्णांकों में से यदि पुनरावृत्तियों सहित p को लिया जाए, तो इनके गुणनफलों का योग द्वितीय प्रकार की n कोटि की pवीं (pth) स्टर्लिंग संख्या के बराबर होता है।
स्टर्लिंग ने xⁿ को निम्नलिखित क्रमगुणित श्रेणी में प्रदर्शित किया :
x² = x (x - 1) + x
x³ = x (x - 1) (x - 2) + 3 x (x - 1) + x
x⁴ = x (x - 1) (x - 2) (x - 3) + 6 x (x - 1) (x - 2) + 7 x (x - 1) + x
x⁵ = x (x - 1) (x - 2) (x - 3) (x - 4) + 10 x (x - 1) (x - 2) (x - 3) + 25 x (x - 1) (x - 2) + 15 x (x - 1) + x
ऊपर लिखे विभिन्न क्रमगुणितों (Factorials) के गुणांक, जैसे 1.1 ; 1.31; 1.6.7.1; 1.10.25.15.1 द्वितीय प्रकार की स्टर्लिंग संख्याएँ हैं।
भूटान में यातायात

हवाई यातायात

हवाई मार्ग से भूटान जाने के लिए एक ही कंपनी का विमान चलती है, जिसे ड्रुक एयर कहा जाता है। यह विमान कंपनी वहाँ के राजा की है और किसी दूसरे देश की विमान कंपनियों को भूटान के इकलौते एयरपोर्ट पारो पर उतरने की अनुमति नहीं है।
हार्मोन

हार्मोन या ग्रन्थिरस या अंत:स्राव जटिल कार्बनिक पदार्थ हैं जो सजीवों में होने वाली विभिन्न जैव-रसायनिक क्रियाओं, वृद्धि एवं विकास, प्रजनन आदि का नियमन तथा नियंत्रण करता है। ये कोशिकाओं तथा ग्रन्थियों से स्रावित होते हैं। हार्मोन साधारणतः अपने उत्पत्ति स्थल से दूर की कोशिकाओं या ऊतकों में कार्य करते हैं इसलिए इन्हें 'रासायनिक दूत' भी कहते हैं। इनकी सूक्ष्म मात्रा भी अधिक प्रभावशाली होती है। इन्हें शरीर में अधिक समय तक संचित नहीं रखा जा सकता है अतः कार्य समाप्ति के बाद ये नष्ट हो जाते हैं एवं उत्सर्जन के द्वारा शरीर से बाहर निकाल दिए जाते हैं। हार्मोन की कमी या अधिकता दोनों ही सजीव में व्यवधान उत्पन्न करती हैं।

परिचय

पौधों एवं जन्तुओं दोनो के अपने अपने हार्मोन होते हैं। पौधों में पाए जाने वाले हार्मोन को वनस्पति हार्मोन या पादप हार्मोन कहते हैं। ये जटिल कार्बनिक यौगिक पौधों के एक भाग में निर्मित होकर अन्य भागों में स्थानान्तरित हो जाते हैं तथा उन अंगों की वृद्धि, जैविक क्रियाओं पर नियन्त्रण एवं उनके बीच समन्वय स्थापित करते हैं। वनस्पित हार्मोन वृद्धि, विकास, कोशिका-विभाजन, बीजों के अंकुरण, कलिका निर्माण, अपस्थानिक जड़ों की वृद्धि, फलों के निर्माण, अपरिपक्व फलों एवं पत्तियों को गिरने से रोकने, कैम्बियम की सक्रियता एवं पौधों में होने वाली विभिन्न जैविक क्रियाओं के नियन्त्रण में सहायता करते हैं। जन्तुओं में हार्मोन का स्त्राव आमतौर पर अन्तःस्त्रावी ग्रन्थियों द्वारा होता है। ये ग्रन्थियाँ मेरूदण्डी प्राणियों में विकसित होती हैं। इनमें हार्मोन रक्त के माध्यम से अपने कार्य स्थलों तक पहुँच जाते हैं। ये प्रायः प्रोटीन, स्टेरायड, पोली पेप्टाइड प्रकृति के होते हैं।
हार्मोन अपने कार्य स्थल की कोशिकाओं के कार्यों प्रभावित करते हैं। इनके कार्य करने के तरीके इनकी रासायनिक प्रकृति के अनुसार भिन्न-भिन्न होते हैं। प्रोटीन हार्मोन एवं पोली पेप्टाइड हार्मोन कोशिकाओं की सतह पर उपस्थित संयोजको से जुड़कर कोशिका के कोशिका द्रव में रासायनिक परिवर्तन कर देते हैं जिसके परिणाम स्वरूप अपेक्षित कार्य सम्पन्न हो जाता है। स्टेरायड हार्मोन कोशिका झिल्ली को पारकर कोशिका में प्रवेश करते हैं एवं कोशिका द्रव मे किसी संयोजक से संयोग करने के बाद केन्द्रक में पहुँच जाते हैं। केन्द्रक में ये सीधे डीएनए से संयोग करके प्रोटीन संश्लेषण को प्रभावित करते हैं। सभी स्टेरायड हार्मोनों के संयोजक कोशिका के कोशिका द्रव में नहीं होते हैं, कुछ के संयोजक कोशिका झिल्ली में भी स्थित रहते हैं।